CELEX: 32011R0886
Language: et
Date: 2011-09-05 00:00:00
Title: Komisjoni rakendusmäärus (EL) nr 886/2011, 5. september 2011 , Trichoderma reesei (CBS 122001) abil saadud 6-fütaasi (EC 3.1.3.26) lubamise kohta emiste söödalisandina (loa omanik Roal Oy)  EMPs kohaldatav tekst

6.9.2011   
            
            
               ET
            
            
               Euroopa Liidu Teataja
            
            
               L 229/5
            
         KOMISJONI RAKENDUSMÄÄRUS (EL) nr 886/2011,
   5. september 2011,
   
      Trichoderma reesei (CBS 122001) abil saadud 6-fütaasi (EC 3.1.3.26) lubamise kohta emiste söödalisandina (loa omanik Roal Oy)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus loa andmiseks Trichoderma reesei (CBS 122001) abil saadud ensüümpreparaadile 6-fütaas (EC 3.1.3.26). Taotlusele on lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (3)
            
            
               Taotlus käsitleb Trichoderma reesei (CBS 122001) abil saadud 6-fütaasi (EC 3.1.3.26) kasutamist emiste söödalisandina, mis liigitatakse söödalisandite kategooriasse „zootehnilised lisandid”.
            
         
               (4)
            
            
               Komisjoni määrusega (EL) nr 277/2010 (2) on antud kümneks aastaks luba kasutada preparaati nuumamiseks ja tõuaretuseks ettenähtud kodulindude (v.a broilerkalkunid), munalindude ja sigade (v.a emised) puhul, ja komisjoni määrusega (EL) nr 891/2010 (3) kalkunite puhul.
            
         
               (5)
            
            
               Esitati uued andmed, mis toetavad taotlust saada luba Trichoderma reesei (CBS 122001) abil saadud 6-fütaasi (EC 3.1.3.26) kasutamiseks emiste söödalisandina. Euroopa Toiduohutusamet (edaspidi „toiduohutusamet”) jõudis oma 15. märtsi 2011. aasta arvamuses (4) järeldusele, et kavandatud kasutustingimuste korral ei avalda Trichoderma reesei (CBS 122001) abil saadud 6-fütaas (EC 3.1.3.26) kahjulikku mõju loomade ega inimeste tervisele ega keskkonnale ning et selle preparaadi kasutamine parandab emistel kaltsiumi ja fosfori omastamist. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud ühenduse referentlabori aruande söödalisandi analüüsimeetodi kohta söödas.
            
         
               (6)
            
            
               
                  Trichoderma reesei (CBS 122001) abil saadud 6-fütaasi (EC 3.1.3.26) hindamine näitab, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba preparaadi kasutamiseks käesoleva määruse lisas esitatud viisil.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud preparaati, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. september 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  ELT L 86, 1.4.2010, lk 13.
   
      (3)  ELT L 266, 9.10.2010, lk 4.
   
      (4)  The EFSA Journal 2011; 9(3):2111.
   
      LISA
      
                  Söödalisandi registreerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Sisalduse alammäär
               
               
                  Sisalduse ülemmäär
               
               
                  Muud sätted
               
               
                  Loa kehtivusaja lõpp
               
            
                  Aktiivsuse ühik täissööda kilogrammi kohta, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: seedimist soodustavad ained
                  
               
            
                  4a12
               
               
                  Roal Oy
               
               
                  6-fütaas EC 3.1.3.26
               
               
                  
                               
                           
                           
                              
                                 Söödalisandi koostis
                              
                              
                                 Trichoderma reesei (CBS 122001) abil toodetud 6-fütaasi (EC 3.1.3.26) preparaat minimaalse aktiivsusega:
                              
                                           
                                       
                                       
                                          40 000 PPU (1) / g tahkel kujul
                                       
                                    
                                           
                                       
                                       
                                          10 000 PPU / g vedelal kujul.
                                       
                                    
                        
                               
                           
                           
                              
                                 Toimeaine kirjeldus
                              
                              
                                 Trichoderma reesei (CBS 122001) abil toodetud 6-fütaas (EC 3.1.3.26)
                           
                        
                               
                           
                           
                              
                                 Analüüsimeetod
                                  (2)
                              
                              6-fütaasi aktiivsus määratakse kindlaks kolorimeetrilise meetodiga, mille puhul mõõdetakse anorgaanilise fosfaadi vabanemist naatriumfütaadist, analüüsides fosfomolübdaatkompleksi taandamisel tekkivat värvust.
                           
                        
               
                  Emised
               
               
                  —
               
               
                  250 PPU
               
               
                  —
               
               
                  
                              1.
                           
                           
                              Söödalisandi ja eelsegu kasutusjuhistes tuleb märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Maksimaalne soovituslik doos täissööda kilogrammi kohta emiste puhul: 1 000 PPU.
                           
                        
                              3.
                           
                           
                              Kasutamiseks söödas, mis sisaldab üle 0,23 % fütiiniga seotud fosforit.
                           
                        
                              4.
                           
                           
                              Kasutajate ohutus: käitlemisel kasutada respiraatorit, kaitseprille ja kaitsekindaid.
                           
                        
               
                  26. september 2021
               
            
         (1)  Üks PPU on ensüümi kogus, mis pH väärtusel 5,0 ja temperatuuril 37 °C vabastab naatriumfütaadist ühe mikromooli anorgaanilist fosfaati minutis.
      
         (2)  Analüüsimeetodite üksikasjad on kättesaadavad ühenduse referentlabori veebilehel http://irmm.jrc.ec.europa.eu/EURLs/EURL_feed_additives/Pages/index.aspx.